**LAUSUNTOPYYNTÖ SYDÄN-SUOMEN JÄTELAUTAKUNNAN TALOUSARVIOSTA VUODELLE 2022**

Jätelautakunnan sopimuksen mukaisesti jäsenkunnille varataan mahdollisuus antaa lausunto lautakunnan talousarviosta. **Lausuntoa pyydetään 11.10.2021 mennessä** osoitteeseen jatelautakunta@saarijarvi.fi. Talousarvioesitys, tulossopimus ja tavoitekortti ovat liitteenä.

**Talousarvion laadinta**

Jätelautakunnan talousarvio laaditaan Saarijärven kaupunginhallituksen an­ta­mia ohjeita ja kaupungin strategiaa noudattaen. Hallintokuntien ja vas­tuu­ryh­mien toimintaa tulee suunnitella sekä toiminnan tuloksia arvioida kau­pun­gin strategiassa asetettujen kärkiteemojen pohjalta.

Talousarvioesitykseen tulee sisältyä tavoitekortti, jossa määritellään yksikön vuo­den 2022 strategiset tavoitteet sekä toimenpiteet niiden saavuttamiseksi. Ta­voit­tei­siin tulee sisällyttää valtuuston vuodelle asettamat kär­ki­hank­keet sekä ilmastotavoitteet.

Kukin hallintokunta laatii lisäksi tulossopimuksen, joka on osa talous- ja toi­min­ta­suun­ni­tel­maa. Tähän kirjattujen toiminnallisten ja mää­räl­lis­ten tavoitteiden tulee olla selkeitä, yksikön toiminnan tulosta ja suo­rit­tei­ta kuvaavia ja laadullisesti tai määrällisesti mitattavia. Vuoden 2022 kohdalla kunkin hallintokunnan tulee määritellä tuot­ta­man­sa palvelukokonaisuudet siten, että hallintokunnalle myönnettävä net­to­mää­rä­ra­ha on jaettavissa ko. palvelukokonaisuuksille niiden tuottamisesta ai­heu­tu­vien kustannusten mukaisesti.

Talousarvio tulee laatia annetuissa kehyksissä. Suunnitelmaesitykset on pa­lau­tet­ta­va kaupunginhallitukselle. Jätelautakunnan jä­sen­kun­nil­le varataan mahdollisuus antaa lausunto talousarvioesityksestä 11.10.2021 mennessä.

**Jätelautakunnan toiminnan suunnittelu vuodelle 2022**

Jätelautakunta hoitaa jätehuollon lakisääteiset viranomaistehtävät Hankasalmella, Kan­non­kos­kel­la, Karstulassa, Kinnulassa, Kivijärvellä, Multialla, Petäjävedellä, Pihtiputaalla, Saarijärvellä, Uuraisilla, Viitasaarella ja Ää­ne­kos­kel­la.

Vuoden 2022 talousarviossa henkilöstömenot on laskettu kahdelle vi­ran­hal­ti­jal­le (jätehuoltoasiamies ja jätehuoltosuunnittelija), jotka toimivat lautakunnan alaisuudessa 100 %:lla työajalla. Lisäksi tavoitteena on palkata kesäaikana opiskelija 2 kk avustamaan kompostitarkastuksissa ja toimistotöissä. Jätehuoltoviranomainen seuraa jätelainsäädännön ja jätehuoltomääräysten mu­kai­sen jätehuollon toteutumista kiinteistöillä, ylläpitää asiakasrekisteriä se­kä käsittelee jätehuoltomääräyksistä poikkeavat jätehuoltohakemukset. Jä­te­huol­to­vi­ran­omai­nen hyväksyy julkisoikeudellisen jätetaksan ja lisäksi mää­rää jätemaksujen maksuunpanosta sekä ulosotosta. Asiakaspalvelu ja jä­te­neu­von­ta ovat myös merkittävä osa jätehuoltoviranomaisen työnkuvaa.

Sako- ja umpikaivolietteiden kuljetusrekisterin ylläpito ja lietekuljetusten se­kä saostussäiliöiden minimityhjennysvälin seuraaminen on oma ko­ko­nai­suus jätehuoltoviranomaisen tehtävistä. Jätevesikaivojen tyh­jen­nys­vel­voit­tees­ta on huomautettu vakituisesti asuttujen kiinteistöjen haltijoita vuosina 2016–2021 aikana ja ensimmäisen kerran seuranta toteutettiin myös vapaa-ajankiinteistöille keväällä 2019. Lieterekisterin täydentämistä jatketaan Petäjäveden ja Multian osalta ja rekisterit on tavoitteena saattaa seurannan mahdollistavaan tilaan vuoden 2022 aikana. Jätehuoltoviranomaisen on seurattava jätelain aset­ta­mien laa­tu­vaa­ti­mus­ten täyttymistä myös asumisessa syntyvien lietteiden osalta. Lisäksi vuonna 2022 saatetaan loppuun jätehuoltomääräysten päivitys kaikkiin kuntiin yhteneväisiksi, mukaan lukien Multialle ja Hankasalmelle.

Jätehuollon viranhaltijat tiedottavat jätelautakunnan tekemistä päätöksistä kun­ta­lain mukaisesti sekä päivittävät ajankohtaisia asioita Saarijärven kau­pun­gin nettisivuille. Kuulutukset julkaistaan alueen paikallislehdissä (Saarijärveläinen, Viispiikkinen, Paikallisuutiset, Äänekosken kaupunkisanomat/Pikkukaupunkilainen, Petäjävesi-lehti, Suur-Keuruu, Kotiseudun Sanomat ja Vii­ta­saa­ren Seutu).

Multian kunnan jätteenkuljetusten muuttuminen kunnan järjestämäksi vuonna 1.1.2022 on merkittävä muutos toiminnassa ensi vuonna. Jätelainmuutos aiheuttaa järjestelypainetta vuodelle 2022.

**Jätelautakunnan talousarvion perusteet**

Jätelautakunnan kustannukset katetaan kokonaisuudessaan jätehuollon pe­rus­mak­suil­la, eikä vastuukuntana toimivalle Saarijärven kaupungille aiheudu kus­tan­nuk­sia jätehuollon viranomaistoiminnasta. Lautakunta tulouttaa kulut kolmannesvuosittain Sammakkokangas Oy:ltä. Viitasaaren ja Pihtiputaan osal­ta lautakunnalle aiheutuvat kulut laskutetaan suoraan kyseessä olevalta kun­nal­ta, jollei palvelutehtävää siirretä jäteyhtiölle. Jätehuoltoasiamies on käynyt talousarvioesityksen sisällön läpi jä­te­yh­tiön edustuksen kanssa jätetaksasuunnittelun tueksi.

Talousarvio on kokonaisuudessaan 135 882 € (muutos -42 026 € vuoden 2021 talousarviosta). Talousarvioesityksessä jätelautakunnan kustannukset vuonna 2022 ovat 16 400 €. Jätehuollon viranomaistoiminnan kulut ovat yhteensä 119 472 €, josta 96 622 € koostuu henkilöstökuluista.

Ystävällisin terveisin

Heli Rämänen

jätehuoltoasiamies, Sydän-Suomen jätelautakunta